

**Шектеу іс-шараларын тоқтату және Төлеби ауданы Киелітас ауылдық округі әкімінің 2021 жылғы 13 сәуірдегі № 7 "Киелітас ауылдық округі Сұлтанрабат елді мекені Бадам көшесінде бруцеллез ауруы бойынша шектеу шараларын белгілеу туралы" шешімінің күші жойылды деп тану туралы**

Түркістан облысы Төлеби ауданының Киелітас ауылдық округi әкiмiнiң 2021 жылғы 13 қыркүйектегі № 14 шешiмi. Қазақстан Республикасының Әділет министрлігінде 2021 жылғы 14 қыркүйекте № 24347 болып тiркелдi

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының Заңына, Қазақстан Республикасының "Құқықтық актілер туралы" Заңының 27 бабына, "Ветеринария туралы" Қазақстан Республикасының Заңының 10-1 бабының 8) тармақшасына сәйкес, Төлеби ауданының бас мемлекеттік ветеринариялық-санитариялық инспекторының 2021 жылғы 27 мамырдағы № 08-02-07/179 ұсынысы негізінде ШЕШТІМ:

      1. Киелітас ауылдық округі Сұлтанрабат елді мекені Бадам көшесінде мүйізді ірі қара мал арасында бруцеллез ауруын жою бойынша ветеринариялық іс-шаралар кешенінің жүргізілуіне байланысты шектеу іс-шаралары тоқтатылсын.

      2. Киелітас ауылдық округі әкімінің "Киелітас ауылдық округі Сұлтанрабат елді мекені Бадам көшесінде бруцеллез ауруы бойынша шектеу шараларын белгілеу туралы" 2021 жылғы 13 сәуірдегі № 7 (нормативтік құқықтық актілерді мемлекеттік тіркеу тізілімінде№ 6169 болып тіркелген) шешімінің күші жойылды деп танылсын.

      3. "Төлеби ауданының Киелітас ауылдық округі әкімінің аппараты" мемлекеттік мекемесі Қазақстан Республикасының заңнамасында белгіленген тәртіпте:

      1) осы шешімнің Қазақстан Республикасы Әділет Министрлігіне мемлекеттік тіркелуін;

      2) осы шешімді ресми жарияланғаннан кейін Төлеби ауданы әкімдігінің интернет-ресурсына орналастыру қамтамасыз етсін.

      4. Осы шешімнің орындалуын бақылауды ауылдық округ әкімінің орынбасары Н.С.Садықбековке жүктелсін.

      5. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледi.

|  |  |
| --- | --- |
| *Әкім* | *П. Туребеков* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК